Шипково
Шипково е село в Северна България. То се намира в община Троян, област Ловеч.

География 
Село Шипково се намира в Стара планина, на 20 км западно от Троян, и е известно като място за балнеолечение от стари времена с топлия минерален извор (32 °C/ до 10 литра в секунда) в едноименния курорт, на около 2 км от селото. Минералният състав на водата лекува чернодробни, бъбречни и стомашни заболявания.

За отсядане в курорта предлагат спокойна обстановка къщи за гости и хотели. Има басейн с минерална вода, от нея се отопляват и някои от хотелите.

История 
Шипково съществува от преди 1630 г. Селото е получило наименованието си от първите заселници, заради шипковите храсти. Пръв, които се е заселил на мястото на старо Шипково е дядо Дочо Белякът – родственик на Кино Кънчев (откривател на курорта и минералните извори), Цочо Рачев (кръчмар и общественик) – прадядо на Пламен Бояджиев и семейство Дисански. Дочо Белякът е преселник от Беломорието, първоначално се заселва в Троян, а по-късно идва и се установява със семейството си в Шипково.

По време на османската власт в Шипково не е имало турци, което е станало причина в селото постоянно да се заселват хора от близки и по-далечни населени места. Селото също няма никакви малцинства.

В миналото тук е било силно развито килимарството и грънчарството.

Кино Кънчев – създател на курорта. Пръв е открил топлата минерална вода в курорта и лечебните ѝ свойства. Започнал е да къпе хора във водата и се е прочул с балнеолечението. Оттогава курорта се посещава от граждани на всички краиища на България и света. В курорта има паметник на Кино Кънчев.

Религии 
Населението е християнско, в селото се намира православен храм.

Културни и природни забележителности 
Като занаяти хората в село Шипково се занимават с грънчарство.

Други 
В близост до минералните бани има открит басейн с минерална топла вода и кафе с лятна градина.

Външни препратки 
 Официален сайт на Шипково

Села в област Ловеч
Населени места в община Троян